దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘RRR’ షూటింగ్ ప్రారంభం.. ఫొటో షేర్ చేసిన రాజమౌళి
‘RRR’ చిత్ర షూటింగ్‌ను సోమవారం ప్రారంభించినట్లు దర్శకుడు ఎస్.ఎస్.రాజమౌళి ట్వీట్ చేశారు. సెట్స్‌లో రామ్ చరణ్, ఎన్టీఆర్‌తో కలిసి తీసుకున్న ఫొటోను ట్వీట్ చేశారు.
Samayam Telugu | Updated:
Nov 19, 2018, 12:11PM IST
టాలీవుడ్‌లోనే మాసివ్ మల్టీస్టారర్‌గా చెప్పుకొంటున్న ‘RRR’ షూటింగ్ ప్రారంభమైంది. దర్శకధీరుడు ఎస్.ఎస్.రాజమౌళి దర్శకత్వం వహిస్తోన్న ఈ సినిమాలో రామ్ చరణ్ , ఎన్టీఆర్ ప్రధాన పాత్రలు పోషిస్తోన్న సంగతి తెలిసిందే. డీవీవీ ఎంటర్‌టైన్మెంట్స్ పతాకంపై డీవీవీ దానయ్య ప్రతిష్టాత్మకంగా నిర్మిస్తున్నారు. నవంబర్ 11న పూజా కార్యక్రమాలు నిర్వహించి ఈ చిత్రాన్ని లాంఛనంగా ప్రారంభించారు. చిత్ర ప్రారంభోత్సవానికి చిరంజీవి, కె.రాఘవేంద్రరావు, ప్రభాస్, రానా దగ్గుబాటి, అల్లు అరవింద్, సురేష్ బాబు, కళ్యాణ్ రామ్ వంటి తెలుగు సినీ ప్రముఖులు హాజరయ్యారు. చిత్ర ప్రారంభోత్సవం రోజునే షూటింగ్ ప్రారంభ తేదీని కూడా డీవీవీ ఎంటర్‌టైన్మెంట్స్ ప్రకటించింది.
కాగా, ‘RRR’ చిత్ర షూటింగ్‌ను సోమవారం ప్రారంభించినట్లు దర్శకుడు ఎస్.ఎస్.రాజమౌళి ట్వీట్ చేశారు. సెట్స్‌లో రామ్ చరణ్, ఎన్టీఆర్‌తో కలిసి తీసుకున్న ఫొటోను ట్వీట్ చేశారు. అలాగే ఎన్టీఆర్ పీఆర్‌వో మహేష్ ఎస్. కోనేరు సైతం ‘RRR’ షూటింగ్ ప్రారంభమైంది ట్వీట్ చేశారు. ‘కొన్ని నెలల కచ్చితమైన ప్రణాళిక, ప్రీ-ప్రొడక్షన్, శిక్షణ తరవాత అత్యంత ప్రతిష్టాత్మక చిత్రం నేడు ప్రారంభమైంది. ఈ సందర్భంగా సూపర్ స్టార్స్ రామ్ చరణ్, ఎన్టీఆర్‌కు శుభాకాంక్షలు. భారతదేశంలో అత్యంత విజయవంతమైన దర్శకుడు రాజమౌళి లాంటి సేఫ్ హ్యాండ్స్‌లో వీరు పడ్డారు’ అని మహేష్ ట్వీట్‌లో పేర్కొన్నారు.
RRR starts rolling today... #RRRShootBegins https://t.co/l06UnGQX3Y
&mdash; rajamouli ss (@ssrajamouli) 1542599059000
#RRRShootBegins .. After months of meticulous planning, pre-production and training, the magnum opus starts rolling… https://t.co/mdgayHQ9lu
&mdash; Mahesh S Koneru (@smkoneru) 1542599096000
ఇదిలా ఉంటే, తొలి దశ షూటింగ్‌లో యాక్షన్ సీక్వెన్స్‌ను షూట్ చేయనున్నట్లు సమాచారం. రాజమౌళి షేర్ చేసిన ఫొటో ఆధారంగా కూడా ఈ విషయం స్పష్టమవుతోంది. ఫొటోలో పెద్ద క్రేన్ సాయంతో వైర్లు వేలాడదీస్తున్నారు. అంటే కచ్చితంగా భారీ యాక్షన్ సన్నివేశాన్ని తెరకెక్కిస్తున్నట్టు అర్థమవుతోంది. అయితే, ప్రస్తుతం రామ్ చరణ్ మాల ధరించి ఉన్నారు. మరి నేటి షూటింగ్‌లో ఆయన పాల్గొంటున్నారా? లేదా? అనేది ప్రశ్నార్థకం. కాగా, ఈ చిత్రానికి ఎం.ఎం.కీరవాణి సంగీతం సమకూరుస్తున్నారు. సెంథిల్ కుమార్ సినిమాటోగ్రఫీ అందిస్తున్నారు.